
Narva Linnavolikogu 09.06.2016 otsuse nr 184 „Projekti „Pimeaia pargi rekonstrueerimine, II etapp“ teostaja määramine, sildfinantseerimise ja omafinantseeringu kinnitamine“ muutmine


1. ASJAOLUD JA MENETLUSE KÄIK


Projekti „Pimeaia pargi rekonstrueerimine, II etapp“ põhiprojekti ettevalmistamisega seoses on muutunud projekti tähtaajad. Vastavalt EASi 24.04.2017 projekti toetamise otsusele on projekti alguskuupäevaks 18.07.2016 ja lõppkuupäevaks 28.09.2018 (mõned eeltööd algasid 2016. aastal). 

Lisaks on selgunud, et ettemakset sellele projektile taotleda ei saa. Sellega seoses on vajalik suurendada projekti sildfinantseerimise summat kuni 787 487 euroni. Projekti omafinantseeringu summa jääb samaks, kuid summa jagunemist aastate lõikes on vaja täpsustada.

Seoses ülaltooduga on vajalik muuta Narva Linnavolikogu 09.06.2016 otsust nr 184 „Projekti „Pimeaia pargi rekonstrueerimine, II etapp“ teostaja määramine, sildfinantseerimise ja omafinantseeringu kinnitamine“.


2. ÕIGUSLIKUD ALUSED

KOKS § 22 lg 1 punkti 8 kohaselt kuulub laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule volikogu pädevusse.

Haldusmenetluse seaduse (HMS) § 64 lõike 1 kohaselt haldusakti kehtetuks tunnistamise kohta kohaldatakse ka haldusorgani poolt haldusakti muutmise suhtes. Seega võib antud volikogu otsuse vastuvõtmisel arvesse võtta alljärgnevaid HMS sätteid: HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal.


3. OTSUS

3.1 [bookmark: _GoBack]Muuta Narva Linnavolikogu 09.06.2016 otsuse nr 184 „Projekti „Pimeaia pargi rekonstrueerimine, II etapp“ teostaja määramine, sildfinantseerimise ja omafinantseeringu kinnitamine“ punkte 3.3, 3,4, 3.5 järgmiselt:

„3.3 Kinnitada projekti „Pimeaia pargi rekonstrueerimine, II etapp“ omafinantseeringuks perioodil 2016-2018 kokku kuni 177 017 euro ulatuses järgmiselt: 2016. aastal kuni 1 440 eurot, 2017. aastal kuni 162 517  eurot, 2018. aastal kuni 13 060 eurot“.

„3.4 Lubada Narva Linnavalitsusel võtta laenu omafinantseeringu katteks 2017. aastal kuni 162 517 eurot (sh 4 000 eurot mitteabikõlbulik omafinantseering) ja 2018. aastal  kuni 13 060 eurot“.

„3.5 Lubada Narva Linnavalitsusel võtta laenu sildfinantseeringu katteks 2017. aastal kuni 797 664 eurot ja 2018. aastal  kuni 89 823 eurot“.


4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE

Otsus jõustub seadusega sätestatud korras.

